ஜவஹர்லால் நேரு பல்கலைக்கழகம் உட்பட உயர்கல்வி நிலையங்கள், மத்திய அரசின் மோசமான கொள்கைகளை எதிர்க்கும் போராட்டக் களங்களாக திகழ்வதற்கு இடதுசாரி மாணவர் இயக்கங்கள் இங்கு உயிர்ப்புடன் செயல்படுவதே காரணமாகும். இத்தகைய பின்னணியில் ஜவஹர்லால் நேரு பல்கலைக்கழகம் உள்பட மத்திய பல்கலைக்கழகங்களில் இடதுசாரி மற்றும் தலித் மாணவர் இயக்கங்களை ஒழிப்பதற்கு மோடி அரசு தீவிரமான முயற்சிகளை கடந்த நான்காண்டுக்கும் மேலாக மேற்கொண்டிருக்கிறது. ஆர்எஸ்எஸ் – பாஜகவின் மதவெறிமாணவர் அமைப்பான ஏபிவிபியை ஏவிவிட்டுபல்கலைக்கழக வளாகங்களை வன்முறைக் கூடங்களாக மாற்றுவதற்கான முயற்சியும் மேற்கொண்டுள்ளது. இத்தகைய பின்னணியில், ஜவஹர்லால் நேரு பல்கலைக்கழக மாணவர்கள், மதவெறி ஏபிவிபியை தொடர்ந்து உறுதியோடு எதிர்த்துவருகிறார்கள். இந்த உறுதிப்பாட்டை, தற்போதைய மாணவர் பேரவைத் தேர்தலிலும் வெளிப்படுத்தியுள்ளனர். மோடி அரசு கல்வி நிலையங்களில் ஜனநாயகத்தை பறித்து, உயர் கல்வி அமைப்புகளை காலில் போட்டு மிதித்து வருகிறது. நாடு முழுவதும் உள்ள பல்கலைக் கழகங்களை சீர்குலைக்கும் நோக்கத்துடன் பல்கலைக் கழக மானியக் குழுவை கலைப்பதற்கு முனைப்புடன் செயல்பட்டு வருகிறது. நாடு முழுவதும் பள்ளிக் கல்விக்கான நிதி ஒதுக்கீட்டையும் கடுமையான முறையில் வெட்டி குறைத்துள்ளது. அங்கன் வாடி குழந்தைகளுக்கும் கூட நிதியை வெட்டியுள்ளது. இத்தகைய கேடுகெட்ட கல்விக் கொள்கைக்கு எதிரான கடும் எச்சரிக்கையே இடது மாணவர் அணியின் வெற்றி.